EkBass/fiwiki-20250220-pages-articles huggingface dataset:
Aura Koivisto

Aura Koivisto (s. 1964) on suomalainen kirjailija. Hän asui aiemmin miehensä kanssa Vormsissa Virossa, mutta on sittemmin muuttanut Kuhmoon, jossa hän asui vuonna 2021. Hän on Sesse ja Ilkka Koiviston kolmesta lapsesta nuorin. Aura Koiviston ensimmäinen kirja julkaistiin vuonna 1974, kun hän oli kymmenvuotias. == Teoksia == * Kurttunaamainen Leo (1974) * Kurttunaaman kaverit (1975) * Karhu pakkasessa ja muita eläintarinoita (1978) * Korkeasaaren suosikit (yhdessä Bo Bjurströmin kanssa, 1979) * Tynnyrisiat (1980) * Villiviinirunoilija (1981) * Irtolaisina Euroopassa (1986) * Marjaana-saukon talvi (1988) * Possunokkien puutarha (1989) * Metsäretkiä (1992) * Majavien ottolapsi ja muita satuja (yhdessä Niko Tainan kanssa, 1994) * Haapa, elämänpuu (yhdessä Risto Sauson kanssa, 1997) * Satavuotias Nurmeksen kirkko (yhdessä Matti Hiltusen kanssa, 1997) * Suutarin perheen kesä: elämää Puu-Nurmeksessa vuonna 1909 (yhdessä Anu Vanaksen kanssa, 1988) * Kilin kesä ja kanan pesä (yhdessä Risto Sauson kanssa, 2000) * Kuonot pöydällä, 2001 * Oma herne ja valitut pavut (yhdessä Risto Sauson kanssa, 2013) * Sivusaalista: rikosromaani. Kemi: Nordbooks, 2016. ISBN 978-952-315-201-4 * Koivisto, Aura & Sauso, Risto: Maisemat puhuvat: Puolen vuoden päiväkirjamerkintöjä länsirannikolta, Itä-Suomesta ja Jäämereltä vuonna 2015. Kemi: Nordbooks, 2017. ISBN 978-952-315-274-8 * Koivisto, Aura & Linnea, Sirkku: Lapsen oma pandakirja: Pyry ja Lumi saavat uuden kodin. Helsinki: Minerva Kustannus Oy, 2018. ISBN 978-952-312-682-4 * Nainen ja sylikoiras. Kemi: Atrain & Nord, 2018. ISBN 978-952-315-363-9 * Mies ja merilehmä. Luonnontutkija Georg Stellerin kohtalokas tutkimusmatka. Into, 2019. * Kadonneet eläimet (yhdessä Anu Vanaksen kanssa, 2020) * Merilintuja ja lintuihmisiä (2021) * Ei mikä tahansa metsä: Lähde retkelle luonnonmetsään (2021) * Koivisto, Aura & Sauso, Risto: Olipa kerran saari: muistoja Viron Vormsilta. Espoo: AtlasArt, 2022. ISBN 978-952-7345-14-6 * Harhamat. Helsinki: Into, 2023. ISBN 978-952-393-186-2 == Lähteet == Luokka:Suomalaiset kirjailijat Luokka:Suomalaiset tietokirjailijat Luokka:Vuonna 1964 syntyneet Luokka:Elävät henkilöt
Leevi Launonen

Leevi Launonen (s. 24. toukokuuta 1955https://www.jyu.fi/ajankohtaista/arkisto/2000/10/tiedote-2007-09-18-14-42-00-658059 ) on suomalainen kristillinen kirjailija, kasvatustieteilijä, lauluntekijä ja sanoittaja, ja vuosina 2005–2018 hän oli Ristin Voiton päätoimittaja.http://www.tv7.fi/vod/player/?program=9483 Hän on toiminut myös Jyväskylän Kortepohjan koulun rehtorina. Hän tuli kasvatustieteiden maisteriksi vuonna 1983, ja vuonna 2000 Launonen väitteli kasvatustieteiden tohtoriksi Jyväskylän yliopistosta. Väitöskirjassaan Launonen käsittelee suomalaisen koulun eettisen kasvatuksen muuttumista. Kirjassa Eheytetty koulupäivä (2005) hän yhdessä Lea Pulkkisen kanssa esitti idean peruskoulupäivien pidentämisestä siten, että oppituntien välillä olisi harrastuksia.http://cdon.fi/kirjat/pulkkinen,_lea/eheytetty_koulup%C3%A4iv%C3%A4-4315996 Launonen oli pääosin 1970-luvulla vaikuttaneen Boanerges-yhtyeen jäsen.http://www.lupaus.net/tag/leevi-launonen/ Launonen on naimisissa, ja hänellä on kolme aikuista lasta. == Teoksia == *Voit kasvaa ihmissuhteissa (yhdessä Veli-Matti Kärkkäisen kanssa, 1986) *Eettinen kasvatusajattelu suomalaisen koulun pedagogisissa teksteissä 1860-luvulta 1990-luvulle (väitöskirja 2000) *Koulu kasvuyhteisönä: kohti uutta toimintakulttuuria (yhdessä Lea Pulkkisen kanssa, 2004) *Eheytetty koulupäivä: lapsilähtöinen näkökulma koulupäivän uudistamiseen (yhdessä Lea Pulkkisen kanssa, 2005) *Seurakuntien perhetyöt: Ison Kirjan nuorisotoiminnot (2008) *Kutsuva kirkko: arkkitehti Veikko Gröhnin elämäntyö (yhdessä Veikko Gröhnin kanssa, 2010) *Seurakunnan mediaopas (2011) *Kirjoitettu on: seurakuntaneuvos Valtter Luodon elämä ja työ (2012) *Tohtori Hyvätahto (yhdessä Vilho Kivikankaan kanssa, 2014). *Nina Åström – Toisin silmin. Aikamedia, 2016.Kasvutarina oman kutsumuksen löytämisestä; Ristin Voitto == Lähteet == == Aiheesta muualla == *Leevi Launosen haastattelu TV7:ssä, osa 1 *Leevi Launosen haastattelu TV7:ssä, osa 2 *Leevi Launosen haastattelu TV7:ssä, osa 3. Luokka:Suomalaiset kristilliset kirjailijat Luokka:Suomalaiset kasvatustieteilijät Luokka:Suomalaiset lauluntekijät Luokka:Suomalaiset sanoittajat Luokka:Suomalaiset päätoimittajat Luokka:Vuonna 1955 syntyneet Luokka:Elävät henkilöt
Operaatio Castle

Operaatio Castle oli Yhdysvaltain korkean räjähdystehon 7 ydinkokeen ydinkoesarja, joka suoritettiin Enewetakin ja Bikinin atolleilla Marshallinsaarilla maalis-huhtikuussa 1954. Sitä edelsi Operaatio Upshot- Knothole ja seurasi Operaatio Teapot. Operaation toteuttajana toimi JTF-7 eli Joint Task Force 7. Koesarja suoritettiin Yhdysvaltain atomienergiakomission ja puolustusministeriön yhteistyönä, ja sen tavoitteena oli testata lentokoneella pudotettavia fuusiopommeja. Testien nimet, jotka esitetään suoritusjärjestyksessä, olivat: Bravo, Union, Yankee, Echo, Nectar, Romeo sekä Koon. Vain yksi tehdyistä kokeista, oli ns. kilotonni-luokkaa, muiden ollessa yli yhden megatonnin vahvuisia. Yhdysvaltalaiset virkamiehet pitivät koesarjaa onnistuneena, sillä se osoitti ”kuivia” reaktioaineita käyttävien, lentokoneesta pudotettavien fuusiopommien olevan toteutettavissa. Yhdysvaltalaiset kutsuivat mallinnusta nimellä Alarm Clock design (suom. herätyskello -muotoilu). Vaikka koesarja onnistui yleisesti ottaen, kohdattiin osassa sen kokeita erilaisia ongelmia. Koesarjan yhdessä kokeessa pommin räjähdysteho oli huomattavasti ennustettua alhaisempi, kun taas kahdessa muussa kokeessa se oli ennustettua jopa kaksi kertaa suurempi. Näistä kokeista toisen, Castle Bravon, laskeuma saastutti läheiset atollit, minkä seurauksena niin saarten asukkaat kuin saarille majoitetut yhdysvaltalaiset sotilaat kärsivät radiologisen saastumisen aiheuttamista terveysongelmista. Koe aiheutti myös yhden suoran kuolemantapauksen, ja nosti tavallisen kansan tietoisuutta ydinlaskeuman tuomista ongelmista. == Lähteet == * * ===Viitteet=== ==Aiheesta muualla== Luokka:Yhdysvaltain ydinkokeet Luokka:Marshallinsaarten historia Luokka:1954 Luokka:Dwight D. Eisenhowerin presidenttikausi
Enna

Enna, aiemmin Castrogiovanni, on kaupunki ja kunta Ennan maakunnassa, Sisiliassa, Italiassa. Enna on maakunnan pääkaupunki ja sijaitsee suurin piirtein keskellä Sisilian saarta. Vuonna 2013 Ennassa oli noin 28 000 asukasta. == Historia == === Antiikki === Antiikin aikana kaupungista käytettiin sekä nimimuotoa Henna että Enna. Se oli alun perin saaren alkuperäisasukkaisiin kuuluneen sikulien heimon kaupunki, joka kreikkalaistui ajan kuluessa ja luetaan saaren kaupunkivaltioiden joukkoon. Kaupunki oli rakennettu erinomaiselle luonnonlinnoituskukkulalle. Kreikkalaisella ja roomalaisella kaudella se tunnettiin erityisesti Demeterin ja Koren eli Persefonen kulttipaikkana. Kaupungissa ei ole säilynyt juurikaan antiikin ajan jäänteitä. === Myöhempi historia === Kaupungin keskeinen ja otollinen sijainti ilmeisesti esti asutusta häviämästä kokonaan antiikin ajan jälkeen, vaan se selvisi olemassa läpi keskiajan. Saraseenit valtasivat kaupungin muun Sisilian mukana 800-luvulla, ja rakensivat kukkulalle linnan. Keskiajalla kaupungin nimeksi tuli Castrogiovanni (Castro Giovanni), mikä on tulkittu vääntyneeksi nimestä Castrum Ennae tai Castro di Enna. Nimi säilyi käytössä vuoteen 1926, jolloin kaupunki nimettiin uudelleen antiikin aikaisen kaupungin mukaan Ennaksi. == Lähteet == == Aiheesta muualla == Luokka:Ennan maakunnan kunnat Luokka:Sisilian kaupungit
Saint Paul (Dominica)

Saint Paulin alue on yksi Karibianmerellä sijaitsevan Dominican saarivaltion kymmenestä hallintoalueesta. Alue rajoittuu pohjoisessa Saint Josephin alueeseen, idässä Saint Davidin alueeseen ja etelässä Saint Georgen alueeseen. Alueen pinta-ala on 67,4 neliökilometriä ja väkiluku oli 9 786 vuonna 2011. Alueen suurimpia asutuskeskuksia ovat Canefield ja Mahaut. == Lähteet == == Aiheesta muualla == Luokka:Dominican alueet
Ennenkuulumattomat – Lauluja suomalaisille

Ennenkuulumattomat – Lauluja suomalaisille on huhtikuussa 2015 julkaistu Irwin Goodmanin studioalbumi. joka on äänitetty vuonna 1983. Laulut ilmestyivät samana vuonna kasetilla Uudet protestilaulut, jota ei kuitenkaan milloinkaan julkaistu virallisesti. Sitä valmistettiin vain parinsadan kappaleen erä ja koska kasettia ei ilmoitettu Teostoon, ei sen musiikkia myöskään ole voinut esittää julkisesti. Laulut säveltänyt ja sanoittanut Tapani Koivisto oli vuonna 2014 löytänyt kasetin arkistostaan ja päätti tuoda sen materiaalin julkisuuteen. == Kappaleet == # # # # # # # # # # # == Lähteet == Luokka:Irwin Goodmanin albumit Luokka:Vuoden 2015 albumit
Christian Welp

Christian Ansgar Welp (2. tammikuuta 1964 Delmenhorst, Länsi-Saksa – 1. maaliskuuta 2015 Hood Canal, Washington, Yhdysvallat) oli saksalainen koripalloilija ja Euroopan mestari. Philadelphia 76ers varasi Welpin NBA:han 16. vuorolla vuoden 1987 varaustilaisuudessa. Welp pelasi NBA:ssa vuosina 1987–1990 edustaen 76ersin lisäksi San Antonio Spursia ja Golden State Warriorsia. Tämän jälkeen hän pelasi Saksassa, Kreikassa ja Italiassa vuoteen 1999 asti. Vuonna 1997 hän voitti kreikkalaisen Olympiakos BC:n joukkueessa Euroliigan.http://www.welt.de/sport/basketball/article137970656/Deutsche- Basketball-Legende-stirbt-mit-51-Jahren.html Saksan koripallomaajoukkueessa Welp voitti Euroopan mestaruuden Saksassa 1993, missä Welp oli loppuottelun ratkaisuhahmoja, ja hänet valittiin turnauksen arvokkaimmaksi pelaajaksi. Los Angelesin kesäolympialaisissa 1984 Welpin edustama Länsi-Saksan joukkue sijoittui kahdeksanneksi.Olympics at Sports-Referencearchive.fiba.com Urheilu- uransa jälkeen Welp muutti Yhdysvaltoihin, missä hän asui vaimonsa ja kahden lapsensa kanssa. Lisäksi hänellä oli yksi lapsi edellisestä liitosta.http://www.seattlepi.com/sports/article/Where-Are-They-Now-Christian- Welp-1133941.php Welp kuoli sydämen vajaatoimintaan 1. maaliskuuta 2015 51 vuoden iässä.http://www.fiba.com/news/germany-hero-welp-dies-at-51 http://ca.reuters.com/article/sportsNews/idCAKBN0LY0TJ20150302 == Lähteet == * Christian Welp Bio, Stats and Results Olympics at Sports-Reference.com * Christian Welp NBA Stats Basketball-Reference.com * Profiili archive.fiba.com === Viitteet === Luokka:Saksalaiset koripalloilijat Luokka:Vuonna 1964 syntyneet Luokka:Vuonna 2015 kuolleet
Överhörn

__NOTOC__ Överhörn on vuonna 2014 ilmestynyt Pharaoh Overlordin neljäs livealbumi, joka äänitettiin tammikuussa 2012 ravintola Lepakkomiehessä Halsingin Kalliossa. Se on julkaistu vain C-kasettina. Revolution on versio brittiläisen Spacemen 3:n vuonna 1989 levyttämästä kappaleesta. == Kappaleet == ;A-puoli # # # ;B-puoli # # # == Kokoonpano == * Julius Jääskeläinen – kitara * Pekka Jääskeläinen – kitara * Janne Westerlund – kitara, laulu * Jussi Lehtisalo – basso * Tomi Leppänen – rummut == Lähteet == *Pharaoh Overlord ‎– Överhörn Discogs. Luokka:Pharaoh Overlordin albumit Luokka:Vuoden 2014 konserttitallenteet
Kazys Škirpa

Kazys Škirpa (18. helmikuuta 1895 – 18. elokuuta 1979) oli liettualainen upseeri ja poliitikko. Škirpa oli liettualaisen aktivistirintaman johtohahmo ja hänestä oli tarkoitus tulla Liettuan väliaikaishallituksen puheenjohtaja toisen maailmansodan aikana. Saksalaiset kuitenkin estivät aikeet ja Škirpa päätyi lopulta keskitysleirille. Sodan jälkeen hän muutti Yhdysvaltoihin, jossa hän julkaisi muistelmansa. ==Elämäkerta== Škirpa syntyi maanviljelijäperheeseen Nemajūnaissa lähellä Biržaita vuonna 1895. Vuonna 1916 hän liittyi Venäjän armeijaan, valmistui sotilasakatemiasta Pietarhovista ja lähetettiin Siperiaan. Syksyllä 1917 hän palasi Pietariin ja kokosi yhteen Liettuan itsenäisyyttä tukevia joukkoja. Vuonna 1918 Škirpa liittyi vastaperustettuun Liettuan armeijaan ja otti osaa eturintaman taisteluihin rykmentin komentajana. Sittemmin hän opiskeli sotilaskoulussa Kaunasissa ja Belgian sotilasakatemiassa Brysselissä valmistuen vuonna 1925. Hänestä tuli pääesikunnan tiedustelujohtaja, mutta hän joutui eroamaan vallankaappauksen myötä vuonna 1926. Sotilasuransa jälkeen Škirpa alkoi toimia diplomaattina. Hän työskenteli ensin Liettuan Saksan lähetystössä virkailijana ja sitten sotilasattaseana. Vuonna 1937 Škirpasta tuli Liettuan edustaja Kansainliitossa. Puolan esitettyä uhkavaatimuksen Liettualle maaliskuusta 1938 Škirpa lähetettiin Varsovaan solmimaan diplomaattisuhteet Liettuan ja Puolan välille. Sittemmin hänestä tuli ensin Liettuan Puolan ja sitten Saksan suurlähettiläs. Neuvostoliiton miehitettyä Liettuan ja liitettyä sen itseensä vuonna 1940 Škirpa oli mukana perustamassa Liettuan uudelleenitsenäistymiseen tähtäävää Liettualaista aktivistirintamaa Berliinissä. Saksan hyökättyä Neuvostoliittoon vuonna 1941 liettualaiset aktivistit perustivat väliaikaishallituksen, jonka johtoon Škirpan oli tarkoitus asettua 23 kesäkuuta 1941. Saksalaiset estivät kuitenkin hänen lähtönsä Liettuaan hänen Liettuan itsenäisyyden kannatuksen takia. Liettuaan lähdön sijaan hänet asetettiin kotiarestiin Etelä-Saksaan. Vaadittuaan jälleen Liettuan itsenäisyyttä vuonna 1944 hänet lähetettiin Bad Godesbergin keskitysleirille. Toisen maailmansodan jälkeen Škirpa muutti ensin Ranskaan ja vuonna 1946 Irlantiin, jossa hän opetti venäjää Dublinin yliopistossa. Vuonna 1949 hän muutti edelleen Yhdysvaltoihin, jossa hän työskenteli Kongressin kirjastossa Washingtonissa. Škirpa jäi eläkkeelle vuonna 1965 ja julkaisi muistelmansa Sukilimas Lietuvos suverenumui atstatyti vuonna 1975. Škirpa kuoli Washingtonissa vuonna 1979. ==Lähteet== Luokka:Liettualaiset sotilaat Luokka:Vuonna 1895 syntyneet Luokka:Vuonna 1979 kuolleet
Tries (albumi)

Tries on Triesin esikoisalbumi vuodelta 1978. == Kappaleet == === A-puoli === # # # # # # === B-puoli === # * # # # # == Kokoonpano == * Risto Aarnio – laulu * Risto Konttinen – kitara * Eino "Eiska" Tolonen – kitara, taustalaulu * Jorma Pelamo – basso, taustalaulu * Harri Pelamo – rummut, laulu == Aiheesta muualla == * Tries discogs.com -sivustolla Luokka:Vuoden 1978 esikoisalbumit Luokka:Suomalaiset rockalbumit
Momofuku Ando

Momofuku Ando (5. maaliskuuta 1910 – 5. tammikuuta 2007) oli taiwanilais- japanilainen liikemies, joka keksi pikanuudelit ja kuppinuudelit. ==Lähteet== Luokka:Japanilaiset liikemiehet Luokka:Vuonna 1910 syntyneet Luokka:Vuonna 2007 kuolleet
A Passenger to Paramaribo

A Passenger to Paramaribo on kitaristi Jukka Tolosen albumi vuodelta 1977. == Kappaleet == Kaikki kappaleet kirjoittanut Jukka Tolonen. === A-puoli === # # # # === B-puoli === # * # # == Kokoonpano == * Jukka Tolonen – kitara, piano * Coste Apetrea – kitara * Christer Eklund – saksofoni * Esa Kotilainen – kosketinsoittimet * Ilkka Hanski – basso * Bill Carson – rummut, laulu * Måns Groundstroem – basso (kappale 4) == Aiheesta muualla == * A Passenger to Paramaribo discogs.com -sivustolla * Albumi Fono.fi:in tietokannassa Luokka:Jukka Tolosen albumit Luokka:Vuoden 1977 albumit
Carola & Heikki Sarmanto Trio

Carola & Heikki Sarmanto Trio on Carolan ja Heikki Sarmannon musiikkialbumi vuodelta 2004. Levy perustuu 38 vuotta aiemmin tehtyihin nauhoituksiin Yleisradion studiolla 5. kesäkuuta 1966 ja Kulttuuritalolla 28. huhtikuuta 1966 YLE Jazz -konsertissa. == Kappaleet == # # # # # # # # # # # # # # == Aiheesta muualla == * Carola & Heikki Sarmanto Trio discogs.com -sivustolla == Lähteet == Luokka:Carolan albumit Luokka:Heikki Sarmannon albumit Luokka:Vuoden 2004 albumit
Flowers in the Water

Flowers in the Water on Heikki Sarmanto Sextetin ensimmäinen ja ainoa livealbumi vuodelta 1969. Levy oli Sarmannon debyyttialbumi. Levy äänitettiin livenä Jyväskylän yliopistolla 8. heinäkuuta 1969. Albumi julkaistiin vuonna 1969 vinyylilevynä Columbia-levymerkillä. Vuonna 2019 Svart Records julkaisi albumin 50-vuotisjuhlan kunniaksi remasteroidun, 500 kappaleen rajoitetun vinyylipainoksen. == Kappaleet == === A-puoli === # # === B-puoli === # * # == Kokoonpano == === Heikki Sarmanto Sextet === * Bertil Lövgren - trumpetti (soolot: 1-3) * Juhani Aaltonen - altto- ja tenorisaksofonit (alttosoolot: 1, 4, tenorisoolot: 2, 4) * Esa Pethman - tenorisaksofoni (soolot: 2, 4) * Heikki Sarmanto - flyygeli (soolot: 2-4) * Teppo Hauta-aho - kontrabasso (soolo: 4) * Matti Koskiala - rummut (soolo: 4) ja symbaalit === Tuotanto === * Hannu Kiviranta – teknikko ja äänitys (Jyväskylä University, Suomi, 8.7.1969) * Matti Louhi - teknikko ja äänitys (Jyväskylä University, Suomi, 8.7.1969) * Joop Nieuwland - kansitaide * Jaime Gomez Arellano - vuoden 2019 LP-painoksen masterointi (Orgone Studios, toukokuu 2019) * Jari Nieminen - vuoden 2019 painoksen layout (Blind Design) * Pekka Loiri - kansi * Art Farmer - takakannen tekstit * Matti Koskiala - takakannen tekstit * Atro "Wade" Mikkola - takakannen tekstit * Åke Grandell - takakannen tekstit == Lähteet == == Aiheesta muualla == * Flowers in the Water discogs.com -sivustolla Luokka:Vuoden 1969 esikoisalbumit Luokka:Heikki Sarmannon albumit
Veli-Matti Kärkkäinen

Veli-Matti Kärkkäinen (s. 9. kesäkuuta 1958) on suomalainen kristillinen kirjailija ja systemaattisen teologian professori Fullerin teologisessa seminaarissa Pasadenassa, Kaliforniassa, Yhdysvalloissa. Hän on Helsingin yliopiston ekumenian dosentti. Hän on opettanut teologiaa myös Thaimaassa. Kirjojen lisäksi hän on kirjoittanut noin 200 artikkelia ja esseetä. Kärkkäinen on ollut Suomalaisen Tiedeakatemian jäsen vuodesta 2011 lähtien. == Teoksia == * Lapsi varttuu: persoonallisuuden kehitys lapsuusvuosina (1985) * Voit kasvaa ihmissuhteissa (yhdessä Leevi Launosen kanssa, 1986) * Kristitty nuori ja itsenäistymisen haasteet (1988) * Rakkautta ja rajoja: terveen kurinpidon periaatteet ja menetelmät (1990) * Vapauteen!: Galatalaiskirjeen sanoma tänään (1991) * Lapsityöntekijän käsikirja (yhdessä Raili Väisäsen kanssa, 1993) * Kun elämä haastaa (2001) * Pyhä henki: teologisia näköaloja meillä ja muualla (Hannu Rossin kanssa, 2005) == Lähteet == Luokka:Suomalaiset professorit Luokka:Suomalaiset teologit Luokka:Suomalaiset kristilliset kirjailijat Luokka:Systemaattinen teologia Luokka:Vuonna 1958 syntyneet Luokka:Elävät henkilöt
Counterbalance

Counterbalance on Heikki Sarmanto Quintetin jazzalbumi vuodelta 1971. Brittiläinen musiikkiarvostelija Ed Martin nimesi Sarmannon albumit Counterbalance ja Like a Fragonard vuoden 1971 parhaiksi äänilevyiksi ja ihmetteli samalla, miksei niitä ole julkaistu Britanniassa, vaikka levy-yhtiö EMI on brittiläinen. == Kappaleet == === A-puoli === # # # === B-puoli === # * # # == Muusikot == * Heikki Sarmanto – Fender Rhodes * Pekka Sarmanto – basso * Juhani Aaltonen – huilu * Lance Gunderson – kitara * Craig Herndon – rummut === Tuotanto === * Reino Bäckman – tuottaja * Luke Mosling – taitto * Matti Pietinen – kansikuvan suunnittelu == Lähteet == == Aiheesta muualla == * Counterbalance discogs.com -sivustolla * Albumi Fono.fi:in tietokannassa Luokka:Heikki Sarmannon albumit Luokka:Vuoden 1971 albumit
Like a Fragonard

Like a Fragonard on Heikki Sarmanto Serious Music Ensemblen albumi vuodelta 1971. Studioalbumi muodostuu englanninkielisestä jazzvesperistä, joka esitettiin myös Helsingin Juhlaviikoilla kesällä 1971 Temppeliaukion kirkossa. ==Vastaanotto== Helsingin Sanomien jazzkriitikon Lauri Karvosen mielestä Like a Fragonard oli ilmestyessään ”kaikin puolin edustuskelpoinen albumi, jota pitäisi kaikin voimin yrittää puffata ulkomailla”. Laulusolisti Maija Hapuojaa hän kehui mielenkiintoiseksi ja harvinaiseksi esimerkiksi ”klassisen koulutuksen saaneesta laulajattaresta, joka silti tajuaa jazzin vaatimukset”. Brittiläinen musiikkiarvostelija Ed Martin nimesi Sarmannon albumit Counterbalance ja Like a Fragonard vuoden 1971 parhaiksi äänilevyiksi ja ihmetteli samalla, miksei niitä ollut julkaistu Britanniassa vaikka levy-yhtiö EMI on brittiläinen. Martin ei kuitenkaan ollut varma, voiko tämän albumin musiikkia kutsua jazziksi. == Kappaleet == === A-puoli === # # # === B-puoli === # * # # # == Muusikot == * Heikki Sarmanto – Fender Rhodes * Pekka Sarmanto – basso * Juhani Aaltonen – huilu, tenorisaksofoni * Lance Gunderson – kitara * Craig Herndon – rummut * Maija Hapuoja – laulu === Tuotanto === * Raimo Henriksson – tuottaja * Kari Tamminen – ääinitys ==Lähteet== == Aiheesta muualla == * Like a Fragonard discogs.com -sivustolla * Albumi Fono.fi:in tietokannassa Luokka:Vuoden 1971 albumit Luokka:Heikki Sarmannon albumit
Everything Is It

Everything Is It on Heikki Sarmanto Big Bandin albumi vuodelta 1972. Sen laulusolistina esiintyy Taru Valjakka. Instrumentaalisolisteja levyllä ovat Eero Koivistoinen (tenori- ja sopraanosaksofoni), Juhani Aaltonen (huilu), Heikki Sarmanto (flyygeli, sähköpiano) ja ruotsalainen Bertil Lövgren (flyygelitorvi). Studioalbumin A-puoli perustuu Helsingin Juhlaviikoilla kesällä 1970 Temppeliaukion kirkossa esitettyyn Sarmannon neliosaiseen teokseen sopraanolle ja isolle orkesterille, nimeltään tuolloin Stymied Exercise on a Course, tällä albumilla Marat. Teoksen laulutekstit kertovat ranskalaisen vallankumoushahmon Jean-Paul Marat’n kuolemasta. ==Vastaanotto== Helsingin Sanomien jazzkriitikon Lauri Karvosen mielestä teos oli jo Juhlaviikoilla 1970 kuultuna parasta suomalaista musiikkia isolle kokoonpanolle mitä koskaan oli esitetty, ja tämä albumi yltää lähes tuon konserttikokemuksen tasolle. Kriitikon mukaan orkesterin käyttö kun albumilla virkistävän monipuolista: ”Pysähdyksiä, teeman ja tempon vaihdoksia älykkäästi käytettyinä. Ja kaikki etevään harmonian tajuun kytkettynä.” Karvonen kehuu etenkin Taru Valjakan dramaattista vaikuttavuutta ja ruotsalaisen Bertil Lövgrenin suoritusta muun muassa albumin päätöskappaleen ”The Death” riipaisevan kauniissa flyygelitorvisoolossa. == Kappaleet == === A-puoli === # # # # === B-puoli === # * # == Muusikot == * Heikki Sarmanto – Fender Rhodes, celesta, piano * Pekka Sarmanto – basso * Juhani Aaltonen – huilu * Esko Rosnell – rummut (vasen kanava) * Craig Herndon – rummut (oikea kanava) * Bertil Lövgren – flyygelitorvi * Eero Koivistoinen – sopraninosaksofoni, sopraanosaksofoni, tenorisaksofoni * Mircea Stan – pasuuna * Seppo Peltola – pasuuna * Bertil Lövgren – trumpetti * Kaj Backlund – trumpetti * Ossi Runne – trumpetti * Taru Valjakka – laulu === Tuotanto === * Raimo Henriksson – tuottaja * Antti Joki – ääinitys * Heikki Sarmanto – sovitus == Aiheesta muualla == * Everything Is It discogs.com -sivustolla * Albumi Fono.fi:in tietokannassa == Lähteet == Luokka:Vuoden 1972 albumit Luokka:Heikki Sarmannon albumit
Onnen aika

Onnen aika on Heikki Sarmannon jazzalbumi vuodelta 1973. Maija Hapuoja tulkitsee sillä Sarmannon Pentti Saarikosken runoihin säveltämiä lauluja. == Kappaleet == === A-puoli === # # # # # # === B-puoli === # * # # # # # == Muusikot == * Heikki Sarmanto – piano * Pekka Sarmanto – basso * Karoly Garam – sello * Juhani Aaltonen – huilu * Edward Vesala – lyömäsoittimet * Seppo Tukiainen – viulu * Maija Hapuoja – laulu === Tuotanto === * Raimo Henriksson – tuottaja * Antti Joki – äänitys == Aiheesta muualla == * Onnen aika discogs.com -sivustolla * Albumi Fono.fi:in tietokannassa == Lähteet == Luokka:Vuoden 1973 albumit Luokka:Heikki Sarmannon albumit Luokka:Maija Hapuojan albumit
Viitta ja tikari (kirja)

Viitta ja tikari – Johdatus poliittiseen elokuvaan on Matti Salon teos, joka käsittelee poliittista jännityselokuvaa. Salo esittelee teoksessa valikoiman näkemisen arvoisiksi poliittisiksi trillereiksi luokittelemiaan uusia ja vanhoja elokuvia. Esipuheessa Salo tosin sanoo: "Kaikki elokuvat ovat poliittisia trillereitä", mutta hän veti kuitenkin rajan niin tiukalle, että joutui jättämään monia suosikkejaan pois. Hän sanoo, että genre on nykyisin yhä suositumpi ja niitä tehdään runsaasti, mutta hän on valinnut teokseensa vain sellaisia, joita hän itse arvostaa ja suosittelee.Viitta ja tikari, Esipuhe, sivu 11–12 Hän rajaa käsittelynsä ulkopuolelle historialliset elokuvan, tarkemmin sellaiset, joiden aihepiiri liikkuu 1900-lukua edeltävässä ajassa.Viitta ja tikari, Esipuhe, sivu 22 Salon mukaan poliittinen trilleri on erityisesti angloamerikkalainen laji, mutta arvelee, että muualta maailmasta voisi löytyä tärkeitä elokuvia, joita hän ei tunne.Viitta ja tikari, Esipuhe, sivu 13 Laajassa esipuheessa hän määrittelee lajin esimerkein ja valaisee myös sen historiaa. Salo on antanut teokselleen nimeksi perinteisen kirjallisuudessa ja elokuvassa käytetyn termin viitta ja tikari, jolla viitataan vakoiluun ja väkivaltaan.Viitta ja tikari, Esipuhe, sivu 21 Salo esittelee teoksessaan 61 elokuvaa. Lopussa on luettelo Salon kiinnostaviksi arvioimista lajityypin elokuvista ohjaajittain. ==Lähteet== Luokka:Suomalaiset tietokirjat Luokka:Kirjat elokuvataiteesta‎ Luokka:Vuoden 2015 kirjat
Arvid Englind

Torsten Arvid Englind (alkuaan Ekholm, 18. kesäkuuta 1882 Helsinki – 12. syyskuuta 1972 Tukholma) oli suomalainen näyttelijä, käsikirjoittaja ja ohjaaja. Hän teki suurimman osan urastaan Ruotsissa. ==Ura== Englindin vanhemmat olivat hovineuvos Carl Fredrik Ekholm ja Yolanda Strandberg. Hän aloitti työnsä Työväen Teatterissa vuonna 1903. Vuonna 1905 hän siirtyi Turun Ruotsalaiseen Teatteriin, jossa hän toimi ohjaajana 1907–1915. Vuodesta 1916 Englind toimi ohjaajana Göteborgin Suuressa Teatterissa. Englindin rooleja olivat muun muassa Daniel Hjortin nimiosa, Vicinius näytelmässä Quo vadis ja Alonso näytelmässä Preciosa. Hän asetti näyttämölle muun muassa kappaleet Daniel Hjort, Kustaa Vaasa ja Tukkijoella sekä useita operetteja.Kotimaisia näyttämötaiteilijoita sanoin ja kuvin, s. 54 Englind näytteli elokuvassa Högfjällets dotter (1914) sekä ohjasi elokuvat Patriks äventyr (1915), En förvillelse (1915) ja Brandsoldaten (1916). Kahteen viimeksi mainittuun hän teki myös käsikirjoituksen. Näyttämötyön lisäksi Englind käänsi näytelmiä ja toimi sanomalehtimiehenä. ==Teaterförlag Arvid Englind== Englind perusti Tukholmaan Teaterförlag Arvid Englind AB:n vuonna 1920. ==Perhe== Arvid Englindin puoliso oli näyttelijä ja operettitaiteilija Lelly Englind (oik. Elena Wasiljewa), 1885–1958) vuodesta 1908 vuoteen 1958. Pariskunnalla oli kaksi poikaa, Sten-Sture (1909–1940) ja Lars-Olof (1926–1954). Vuodesta 1959 hänen puolisonsa oli Inge Nordlöf. ==Filmografia== ===Ohjaajana=== *Patriks äventyr (1915) *En förvillelse (1915) *Brandsoldaten (1916) ===Käsikirjoittajana=== *En förvillelse (1915) *Brandsoldaten (1916) ===Näyttelijänä=== *Högfjällets dotter (1914) ==Lähteet ja viitteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 Luokka:Suomalaiset näyttelijät Luokka:Ruotsalaiset näyttelijät Luokka:Ruotsalaiset elokuvakäsikirjoittajat Luokka:Ruotsalaiset elokuvaohjaajat Luokka:Vuonna 1882 syntyneet Luokka:Vuonna 1972 kuolleet
Lelly Englind

Lelly Englind (syntyjään Elena Ivanovna Wasiljewa; 9. heinäkuuta 1885 Helsinki – 1958 Tukholma) oli suomalainen näyttelijä ja operettilaulaja. Hän teki pääosan taiteellisesta urastaan Ruotsissa. ==Ura== Lelly Englindin vanhemmat olivat valtioneuvos I. F. Wasiljev ja Jelisaveta Wasiljewa. Englind aloitti taiteellisen uransa Turun Ruotsalaisessa Teatterissa 1905–1907. Sen jälkeen hänellä oli kiinnityksiä Ruotsissa: Axel Hultmanin kiertue 1907–1909, Skådebanan-turnee 1911–1912, useita kiertueita vuosina 1912–1914, Skansenin teatteri 1914 ja Göteborgin Suuri Teatteri 1916–1920.Kotimaisia näyttämötaiteilijoita sanoin ja kuvin, s. 54 ja 55 Englindin näyttämötehtäviä olivat muun muassa Perdita William Shakespearen Talvisessa tarinassa sekä Anna ja Brita Fredrik August Dahlgrenin näytelmässä Värmlantilaiset. Teuvo Pakkalan näytelmässä Tukkijoella Englind tulkitsi Annin ja Kaisan roolit. Emmerich Kálmánin operetissa Mustalaisruhtinatar hän teki puolestaan Stasin roolin ja Leo Fallin operetissa Stambulin ruusu subrettiroolin Midili Hanumina. ==Perhe== Lelly Englindin puoliso oli vuodesta 1908 näyttelijä ja käsikirjoittaja Torsten Arvid Englind (1882–1972). Pariskunnalla oli kaksi poikaa, Sten-Sture (1909–1940) ja Lars-Olof (1926–1954). ==Lähteet ja viitteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 *Helsinki.fi, Keskusarkiston matrikkelit ===Viitteet=== Luokka:Suomalaiset näyttelijät Luokka:Ruotsalaiset näyttelijät Luokka:Suomen venäläiset Luokka:Vuonna 1885 syntyneet Luokka:Vuonna 1958 kuolleet
Misodendraceae

Misodendraceae on pieni loiskasviheimo koppisiemenisten Santalales-lahkossa. Heimossa on vain yksi suku: Misodendrum.Stevens 2001–, viitattu 5.3.2015 == Tuntomerkit == Heimon kasvit ovat etelänpyökeillä (Nothofagus) loisivia ja niiden oksilla kasvavia pensasmaisia ja usein paksuvartisia kasveja. Ne ovat kaljuja tai niillä on solukarvoja. Lehdet voivat olla surkastuneita ja erinäköisiä kasvullisissa ja kukkaversoissa. Kasvit ovat kaksikotisia. Kukinto on (kerrannainen) terttu tai tähkä, ja kukat ovat pieniä. Hedekukat ovat kehättömiä, kaksi- tai kolmiheteisiä. Emikukissa on kolme vähäpätöistä terälehteä, joutoheteitä ja vartalollinen tai vartaloton sikiäin. Siemenaiheet ovat suoria. Hedelmä on pieni ja pähkinämäinen ja kiinnittyy kolmeen suureksi kasvaneeseen pitkään höyhenmäiseen joutoheteeseen. Siemenessä on runsas, vähäinen tai ei ollenkaan endospermiä ja lyhyt tai kookas alkio, jonka sirkkalehdet ovat kasvaneet yhteen. == Levinneisyys == Heimo kasvaa Etelä- Amerikan viileillä seuduilla. == Luokittelu == Heimon ainoassa suvussa on kahdeksan lajia. == Lähteet == * Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/misodendraceaemap.gif Luokka:Santalales Luokka:Kasviheimot Luokka:Loiskasvit
Jussi Nordquist

Mikko Johannes ”Jussi” Nordquist (alk. Vahervuori, 27. toukokuuta 1917 Viipuri – 15. elokuuta 1989 Pori) oli suomalainen kilpa-ampuja. Buenos Airesissa järjestetyissä vuoden 1949 MM-kilpailuissa hän kuului 300 metrin vapaakiväärin MM-kultaa voittaneeseen Suomen joukkueeseen sekä 300 metrin sotilaskiväärin hopeajoukkueeseen. Moskovan MM-kisoissa 1958 Nordquist voitti kultaa 50+100 metrin kiväärin makuuammunnassa.Historical results International Shootong Sport Federation. Viitattu 5.3.2015. Vuonna 1960 Rooman olympialaisissa Nordquist osallistui 50 metrin pienoiskivääriammunnan makuukilpailuun, jossa hänen sijoituksensa oli 18.Jussi Nordqvist Sports-Reference. Viitattu 5.3.2015. Nordquistin vanhemmat olivat diplomi-insinööri, yritysjohtaja Viktor Mikko Nordquist ja Venla Lydia Hildén. == Lähteet == Luokka:Suomalaiset ampujat Luokka:Vuonna 1917 syntyneet Luokka:Vuonna 1989 kuolleet
Alaska (täsmennyssivu)

Alaska voi viitata esimerkiksi seuraaviin: * Alaska, Yhdysvaltain osavaltio * Alaskan niemimaa Pohjois-Amerikan luoteisosassa * Alaska, kanirotu * Alaska, oik. Olvido Gara (s. 1963), espanjalais-meksikolainen laulaja, lauluntekijä, näyttelijä ja tv-persoona * Alaska, Pekka Myllykoski ja Jytäjemmarit -yhtyeen EP-levy vuodelta 2011 * Jonas Alaska, oik. Jonas Aslaksen (s. 1988), norjalainen muusikko
Schoepfiaceae

pienoiskuva|Arjona patagonica Schoepfiaceae on trooppinen kasviheimo, joka kuuluu koppisiemenisten Santalales-lahkoon ja on siten santelikasvien sukulainen. == Tuntomerkit == Heimon kasvit ovat tavallisesti puuvartisia. Karvat ovat yksisoluisia tai puuttuvat. Kukan suojuslehdet sijaitsevat välittömästi sikiäimen alla ja ovat kasvaneet yhteen sen ympärille. Kukat ovat keskikokoisia, teriö putkimainen ja enemmän tai vähemmän yhteen kasvanut, sisältä karvainen. Sikiäin on kehänalainen tai joskus puoleksi kehänalainen, luotti liuskainen tai pallomainen. Siemenaiheet ovat kalvottomia.Stevens 2001–, viitattu 5.3.2015 == Levinneisyys == Heimo kasvaa Keski- ja Etelä- Amerikassa. Joitakin lajeja on myös trooppisessa Kaakkois-Aasiassa ja Itä- Intian saaristossa. == Luokittelu == Schoepfiaceae käsittää kolme sukua ja 55 lajia. Runsaiten lajeja (25 lajia) on Quinchamalium-suvussa. Muut suvut ovat Arjona ja Schoepfiahttp://www.mobot.org/mobot/research/apweb/genera/schoepfiaceaegen.html. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/schoepfiaceaemap.gif Luokka:Santalales Luokka:Kasviheimot
Opiliaceae

Opiliaceae on trooppinen kasviheimo koppisiemenisten Santalales-lahkossa. == Tuntomerkit == Heimon kasvit ovat puita, pensaita tai joskus liaaneja, jotka loisivat toisten kasvien juurissa. Lehdet sijaitsevat kahdessa rivissä tai kierteisesti ja ovat lähes suonettomia ja voivat olla kyhmyisiä kystoliittien vuoksi. Kukinnot ovat lehtihankaisia ja pienikukkaisia. Kukat ovat 3–8-lukuisia, ja pohjus voi olla maljamainen hypanthium. Teriö on tavallisesti erilehtinen, ja heteitä on yhtä monta kuin terälehtiäkin, toisinaan heteet kiinnittyvät teriöön; verhiö puuttuu. Sikiäin on tavallisesti kehänpäällinen, yhdislehtinen ja koostuu 2–5 emilehdestä. Vapaaseen keski-istukkaan kiinnittyy yksi riippuva siemenaihe; Agonandra-suvussa siemenaihe on pysty ja sijaitsee pohjaistukassa, suvussa Anthobolus siemenaiheita on enemmän. Vartalo on lyhyt tai puuttuu, luotti on enemmän tai vähemmän pallomainen.Stevens 2001–, Viitattu 5.3.2015 == Levinneisyys == Heimo kasvaa kaikkialla tropiikissa. == Luokittelu == Opiliaceae koostuu 11 suvusta ja 36 lajista. Heimon suvut ovathttp://data.kew.org/cgi-bin/vpfg1992/genlist.pl?OPILIACEAE: * Agonandra * Cansjera * Champereia * Gjellerupia * Lepionurus * Melientha * Opilia * Pentarhopalopilia * Rhopalopilia * Urobotrya == Lähteet == * Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/opiliaceaemap.gif Luokka:Santalales Luokka:Kasviheimot
Korpipohjanen

Korpipohjanen on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma- alueeseen. == Maantiede == Järven pinta-ala on 4,1 hehtaaria ja sen pituus on 350 metriä ja leveys 150 metriä. Järveen laske pari suo-ojaa ja järven luusua sijaitsee järven luoteisrannalla, josta saa alkunsa 470 metriä pitkä suo-oja Heinijärveen. Järven rantaviiva on 0,93 kilometriä pitkä ja ranta on pääosin moreeni- ja kalliopohjaista metsämaastoa. Rannat ovat metsäiset ja niille on rakennettu kaksi loma-asuntoa, joille kulkee tiet Tammelasta ja Forssasta. == Luonnonhistoria == Läheisen Hinnersuon pohjatutkimuksista selvisi, että suo on syntynyt usean tai suuremman lammen umpeenkasvamisen seurauksena. Yksi lammista, tai suuremman lammen osa, oli juuri Korpipohjainen, jonka reunat ovat syntyneet umpeenkasvun seurauksena. Lampi on nykyään 2−3 metriä ylempänä kuin Hinnersuon kaakkoiset reunat ja sen rannat jatkavat umpeenkasvua. == Lähteet == Luokka:Jänijärven valuma-alue Luokka:Tammelan järvet
Suopohjanen

Suopohjanen on Kanta-Hämeessä Tammelassa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma- alueeseen. == Maantiede == Lammen pinta-ala on 1,5 hehtaaria ja sen pituus on 140 metriä ja leveys 80 metriä. Lampeen laskee muutama suo-oja. Sen luusua on yksi näistä länsipään suo-ojista, jossa vesi virtaa alas Heinijärveen 2,2 kilometriä pitkää ojaa myöten. Suopohjasen oja yhtyy Hylönjärvestä tulevaan ojaan ennen Heinijärveen laskemistaan. Lammen rantaviiva on 0,64 kilometriä pitkä ja sen ranta on pääosin moreeni- ja kalliopohjaista metsämaastoa. Alava maasto on soistunut järven ympäriltä. Rannoilla ei ole rakennuksia. Lähin tie lähtee Mustialasta ja kiertää lammen 100 metrin etäisyydellä matkallaan Heinijärvelle. == Lähteet == Luokka:Jänijärven valuma-alue Luokka:Tammelan järvet
Luolalammi

Luolalammi on Kanta-Hämeessä Forssassa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma- alueeseen. == Maantiede == Lammen pinta-ala on 20 hehtaaria ja sen pituus on 800 metriä ja leveys 600 metriä. Lampeen laskee suo-ojia eri suunnilta. Lammen luusua sijaitsee sen itärannalla, josta saa alkunsa 2,0 kilometriä pitkä Luolalamminoja Heinijärveen Tammelan puolelle. Lammen rantaviiva on 2,4 kilometriä pitkä ja sen ranta on pääosin moreeni- ja kalliopohjaista metsämaastoa. Rannoille on rakennettu seitsemän loma-asuntoa, joille kulkee tiet Koijärveltä ja Forssasta. Tammelan ja Forssan välinen raja kulkee 700 metrin päässä. == Lähteet == Luokka:Jänijärven valuma-alue Luokka:Forssan järvet
Hylönjärvi

Hylönjärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma- alueeseen. == Maantiede == Järven pinta-ala on 8,5 hehtaaria ja sen pituus on 600 metriä ja leveys 250 metriä. Järveen laskee ojitettujen soiden suo-ojia, joista yksi tuo pohjoisesta ojia myöten kolmen lammen vedet, joita ovat Iso- Näkiäinen, Pikku-Näkiäinen ja pieni Sammakkolammi. Järven luusua sijaitsee järven luoteisrannalla, josta saa alkunsa 1,5 kilometriä pitkä suo-oja Heinijärveen. Järven rantaviiva on 1,5 kilometriä pitkä ja sen ranta on pääosin moreeni- ja kalliopohjaista metsämaastoa, joka on enimmäkseen alavana maana soistunutta. Rannoilla ei ole rakennuksia eikä sinne johda teitä. == Geologia == Hylönjärvi kuuluu niin sanotun Forssan gabron alueeseen. Seudulla ja itse järvellä on korkeita mineraalipitoisuuksia, joissa on rikkaitakin nikkelin, fosforin ja titaanin arvoja. Korkeat pitoisuudet eivät kuitenkaan riittäneet kaivoksen perustamiseksi. Eräs rikas mineraalialue sattuu Hylönjärven kohdalle. == Lähteet == Luokka:Jänijärven valuma-alue Luokka:Tammelan järvet
Lin (futsalpelaaja)

Ángel Velasco Marugán (tunnetaan paremmin taiteilijanimellään Lin; s. 16. toukokuuta 1986 Segovia) on espanjalainen futsalpelaaja. Hän edustaa FC Barcelona Futsalia ja Espanjan futsalmaajoukkuetta. Pelipaikaltaan 170 senttimetriä pitkä ja 60 kilogrammaa painava Lin on ala eli laitapelaaja.http://www.zerozero.pt/jogador.php?id=146778&search;=1 Lin on voittanut Espanjan futsalmaajoukkueen kanssa hopeaa MM-kilpailuista vuodelta 2012http://www.fifa.com/worldfootball/statisticsandrecords/players/player=300047/index.html . Hän teki turnauksessa kuudessa pelissä kaksi maalia. EM-kilpailuista Linillä on kultaa vuosilta 2010, 2012 ja 2016 sekä pronssia vuodelta 2014. Lin on edustanut FC Barcelona Futsalia vuodesta 2010 lähtien. Hän on voittanut seuran kanssa kaksi Espanjan mestaruutta ja kaksi UEFA Futsal Cupia. Vuodet 2005-2010 hän edusti kotikaupunkinsa Caja Segoviaa ja vuodet 2004-2005 Inter Movistaria, jossa hän voitti Espanjan mestaruuden. == Lähteet == Luokka:Espanjalaiset futsalpelaajat Luokka:Vuonna 1986 syntyneet Luokka:Elävät henkilöt
Aicardo

Jesús Nazaret Aicardo Collantes (eli Aicardo; s. 4. joulukuuta 1988 Cádiz) on espanjalainen futsalpelaaja, joka edustaa FC Barcelona Futsalia ja Espanjan futsalmaajoukkuetta. Pelipaikaltaan Aicardo on puolustaja. Hänet valittiin vuonna 2010 vuoden nuoreksi futsalpelaajaksi. Aicardo on voittanut Espanjan futsalmaajoukkueen kanssa MM-hopeaa MM-kilpailuista vuodelta 2012http://www.fifa.com/worldfootball/statisticsandrecords/players/player=362160/index.html . Hän teki turnauksessa seitsemässä pelissä neljä maalia. EM-kilpailuista hänellä on mestaruus vuodelta 2012 ja pronssi vuodelta 2014. Aicardo on pelannut vuodesta 2012 lähtien FC Barcelona Futsalissa. Hän on voittanut seuran paidassa kerran Espanjan mestaruuden ja kerran UEFA Futsal Cupin. Ennen Barcelonaa hän edusti Lobelle de Santiagoa. == Lähteet == Luokka:Espanjalaiset futsalpelaajat Luokka:Vuonna 1988 syntyneet Luokka:Elävät henkilöt
Tuomas Grönman (ampumahiihtäjä)

Tuomas Grönman (s. 19. syyskuuta 1991 Kouvola) on suomalainen ampumahiihtäjä. Hän edustaa ampumahiihdossa Kontiolahden Urheilijoita ja hiihdossa Kouvolan Hiihtoseuraa. Grönman on osallistunut ampumahiihdon EM-kilpailuihin Nové Městossa 2014 ja Otepäällä 2015 sekä MM-kilpailuihin Kontiolahdella 2015, Oslossa 2016, Hochfilzenissä 2017 ja Östersundissa 2019. Talviolympialaisiin hän osallistui vuonna 2018. Grönman debytoi ampumahiihdon maailmancupissa joulukuussa 2014 Hochfilzenissä ollen pikakilpailussa 93:s. Hänen paras sijoituksensa maailmancupin osakilpailussa on Östersundin normaalimatkan 20:s sija kaudella 2016–2017. Grönman lopetti ampumahiihtouransa 2019. 18-vuotiaaksi saakka Grönman pelasi jalkapalloa Myllykosken Pallossa, kunnes maastohiihdosta tuli hänen päälajinsa. Ampumahiihdon hän aloitti vuonna 2009. Hän asui ja opiskeli Joensuussa. Grönman on valmistunut rakennusinsinööriksi.Ammuntataktiikan muutos petasi suomalaisen jättiyllätyksen == Lähteet == Luokka:Suomalaiset ampumahiihtäjät Luokka:Vuonna 1991 syntyneet Luokka:Elävät henkilöt
Micael

Micael on muunnelma miehen etunimestä Mikael. Digi- ja väestötietoviraston mukaan Micael-nimisiä on ollut Suomessa vuoden 2019 loppuun mennessä alle 737 miestä ja alle 30 naista . Micaelin nimipäivää vietetään Mikaelin päivänä 29. syyskuuta. == Lähteet == Luokka:Etunimet
Antiikin Agoran museo

Antiikin Agoran museo () on arkeologinen museo Ateenassa Kreikassa. Se toimii uudelleenrakennetussa Attaloksen stoassa Ateenan antiikin aikaisen Agoran itälaidalla ja esittelee alueen arkeologisissa kaivauksissa löydettyä esineistöä. Attaloksen stoa on rakennettu uudelleen vuosina 1953–1956 kaivausalueen museoksi. Kaivauksista ja rakennustyöstä vastasi American School of Classical Studies at Athens. Museo siirtyi Kreikan valtion hallintaan vuonna 1957. == Kokoelmat == Museon kokoelmiin kuuluu Agoran alueen löydöksiä neoliittiselta kaudelta osmanivallan ajalle saakka. Niihin kuuluu erityisesti antiikin aikaista keramiikkaa, kuvapatsaita, pronssiesineitä, saviesineitä, rahoja ja piirtokirjoituksia, sekä muun muassa bysanttilaisen ajan sekä osmanivallan aikaista keramiikkaa. Monet antiikin aikaisesta esineistöstä liittyvät Ateenan demokratian historiaan: näihin lukeutuvat muun muassa ostrakismiäänestyksessä käytetyt ostrakonit sekä viranhaltijoiden valinnassa käytetty kleroterion-arvontalaite. Tiedosto:AGMA Amphora with Bird Procession.jpg|Lintuaiheinen amfora geometriselta kaudelta, 750–725 eaa. Tiedosto:3238 - Athens - Casserole and brazier - Stoà of Attalus Museum - Photo by Giovanni Dall'Orto, Nov 9 2009.jpg|Pata ja hiilipannu, 500–300-luku eaa. Tiedosto:AGMA Kylix femme autel.jpg|Nainen alttarilla. Punakuviotekniikalla tehty kyliks, 400-luku eaa. Tiedosto:3118 - Athens - Stoà of Attalus - 4th century BC goddess - Photo by Giovanni Dall'Orto, Nov 9 2009.jpg|Jumalatarpatsas, mahdollisesti Afrodite, 300-luvun alku eaa. Tiedosto:3424 - Athens - Stoà of Attalus - Nike - Photo by Giovanni Dall'Orto, Nov 9 2009.jpg|Siivellinen Nike, 300-luku eaa. Tiedosto:AGMA Kleroterion 1.jpg|Ateenan demokratian virkojen arpomisessa käytetty kleroterion. Tiedosto:AGMA Ostrakon Cimon.jpg|Ostrakon, jossa on nimi ”Kimon Miltiadeen poika”. Tiedosto:3304 - Athens - Stoà of Attalus Museum - Theatre mask - Photo by Giovanni Dall'Orto, Nov 9 2009.jpg|Teatterinaamio, 300–200-luku eaa. Tiedosto:3324 - Athens - Stoà of Attalus Museum - Satyr - Photo by Giovanni Dall'Orto, Nov 9 2009.jpg|Satyyriä esittävä patsas. Tiedosto:AGMA Herodotus 7307.jpg|Herodotoksen rintakuva, 100-luku. Tiedosto:3399 - Athens - Stoà of Attalus - Antoninus Pius - Photo by Giovanni Dall'Orto, Nov 9 2009.jpg|Keisari Antoninus Piuksen rintakuva, 100-luku. Tiedosto:3344 - Athens - Stoà of Attalus Museum - Byzantine plate - Photo by Giovanni Dall'Orto, Nov 9 2009.jpg|Bysanttilaisaikainen lautanen, 1100-luku. == Lähteet == == Aiheesta muualla == Luokka:Agora (Ateena) Luokka:Ateenan museot Luokka:Kreikan arkeologiset museot
Benaki-museo

Benaki-museo tai Benákis-museo () on museo Ateenassa Kreikassa. Museon perusti vuonna 1930 Antónis Benákis isänsä Emmanouíl Benákiksen muistoksi ja se on nykyisin lahjoitettu Kreikan valtiolle. Museon pääpaikka on Benákisten suvun kartanossa Vasilíssis Sofías -kadulla Kolonákin kaupunginosassa Ateenan keskustassa. Lisäksi museolla on useita muita rakennuksia eri puolella Ateenaa. Museon kokoelmat ovat Benákisten keräämiä tai peräisin muun muassa lahjoituksista. == Kokoelmat == Museon kokoelmiin kuuluu suuri määrä kreikkalaista taidetta esihistorialliselta ajalta nykypäiviin. Lisäksi museo esittelee muun muassa aasialaista, koptilaista sekä Etelä-Amerikan alkuperäisasukkaiden taidetta. Museon islamilaisen taiteen kokoelma on nykyään sijoitettu erilliseen Islamilaisen taiteen museoon, joka toimii Kerameikóksen kaupunginosassa. Tiedosto:Funeral portrait of a man - Google Art Project.jpg|Antiikin aikainen hautauskuva miehestä, n. 200–250. Tiedosto:Pieta by El Greco (1566) 02.jpg|Kristuksen kärsimys. El Greco, 1566. Tiedosto:The Transfiguration - Google Art Project (715792).jpg|Kristuksen kirkastuminen. Ikoni 1600-luvulta. Tiedosto:Pickersgill Henry W. - A Young Greek Woman - Google Art Project.jpg|Nuori kreikkalainen nainen. Henry W. Pickersgill, 1829. Tiedosto:Konstantinos Kaldis - View of Constantinople - 1851.jpg|Konstantinopoli. Kaiverrus vuodelta 1851. == Lähteet == == Aiheesta muualla == * Μουσείο Μπενάκη - Benaki Musem. Museon verkkosivut. Luokka:Ateenan museot Luokka:Kolonáki
Islamilaisen taiteen museo (Ateena)

Islamilaisen taiteen museo () on museo Ateenassa Kreikassa. Se on keskittynyt nimensä mukaisesti islamilaisen maailman taiteeseen eri aikakausilta. Museo on virallisesti osa Benaki-museota, mutta toimii erillisessä rakennuksessa Kerameikóksen kaupunginosassa. Museon kokoelmiin kuuluu yli 8 000 esinettä. Ne esittävät islamilaisen taiteen kehityskaaren uskonnon alkuajoista Osmanien valtakuntaan ja 1800-luvulle saakka. Esineet ovat eri puolilta historiallista islamilaista maailmaa, kuten Arabiasta, Persiasta, Egyptistä ja muualta Pohjois-Afrikasta, Lähi-idästä, Intiasta ja Espanjasta. Kokoelma on yksi alansa merkittävimmistä maailmassa. Museorakennuksen kunnostustöiden yhteydessä löytyneet antiikin Ateenan kaupunginmuurin eli niin kutsutun Themistokleen muurin osat ovat nähtävillä rakennuksen alimmassa kerroksessa. Tiedosto:Game board - Google Art Project.jpg|Pelipöytä, 1300–1499. Tiedosto:Berat - Google Art Project.jpg|Berat, 1779. Tiedosto:Prayer book - Google Art Project.jpg|Rukouskirja, 1800–1830. == Lähteet == == Aiheesta muualla == Luokka:Ateenan museot Luokka:Kerameikós Luokka:Kreikan taidemuseot
Kansallisgalleria (Ateena)

Kansallisgalleria () on taidemuseo Ateenassa Kreikassa. Se keskittyy länsimaiseen taiteeseen renessanssiajalta nykypäiviin. Museo on perustettu vuonna 1900. Sen nykyinen moderni rakennus, joka valmistui vuonna 1976, sijaitsee Pagkrátin kaupunginosassa. Museoon kuuluu erillinen Kansallisglyptoteekki (Εθνική Γλυπτοθήκη, Ethnikí Glyptothíki), joka sijaitsee Goudín kaupunginosassa. == Kokoelmat == Museon kokoelmiin kuuluu yli 9 500 maalausta, veistosta ja kaiverrusta. Tiedosto:El Greco 03.jpg|El Greco, Kristuksen hautaus, 1560-luku. Tiedosto:Pieter Aertsen - Portrait of Simon Marten Dircsz.jpg|Pieter Aertsen, Simon Marten Dircszin muotokuva, 1565. Tiedosto:Lk06m030.jpg|Tiepolo, Eliezer ja Rebekka, 1700-luku. Tiedosto:Fytalissepherd.jpg|Lázaros Fytális, Paimen ja vuohi, 1856. Tiedosto:Gyzis 006 (Ηistoria).jpeg|Nikólaos Gýzis, Ηistoria (Allegoria historiasta), 1892. Tiedosto:Children's Concert by George Iakovidis.jpg|Geórgios Jakovídis, Lasten konsertti, 1853. Tiedosto:Penelopedrosis.jpg|Leonídas Drósis, Penelope, 1873. Tiedosto:Antoine Bourdelle Centaure.jpg|Antoine Bourdelle, Kuoleva kentauri, 1914. Tiedosto:NationalGlyptothequeOfGreece.jpg|Kansallisglyptoteekin rakennus. == Lähteet == == Aiheesta muualla == * Εθνική Πινακοθήκη. Museon verkkosivut. Luokka:Ateenan museot Luokka:Kreikan taidemuseot